cyanic-selkie/wikianc huggingface dataset:
Dea-akte
Yn de dea-akte steane ûnder oaren de namme en it adres fan de ferstoarne persoan, syn berteplak, it plak, de datum fan ferstjerren en de gegevens fan de oanjouwer fan it ferstjerren. As it in natuerlike dea is moat binnen fiif wurkdagen doanjefte dien wurde by de gemeente. Dat kin fergees, mar it kin wêze dat foar it krijen fan in ôfskrift fan de akte fan ferstjerren sels wol kosten yn rekken brocht wurde. De amtner sil ek in 'ferlof ta beïerdiging of kremaasje' ôfjaan, dêr't in útfeart mei tastien wurdt. Is der sprake fan in net-natuerlike deadsoarsaak dan wurdt dy pas ôfjûn nei frijjefte troch de offisier fan justysje, dy 't dêrta in 'ferklearring fan gjin beswier' nei de gemeente stjoert.
Kanofarren op de Olympyske Simmerspullen 1992
200px|thumb|right|It kanostadion fan de Olympyske Simmerspullen 1992 yn Barselona
Michael Jordan
Komôf, jonkheid en oplieding
Jordan naam it oanbod fan in stúdzjebeurs oan dat de Universiteit fan Noard-Karolina te Chapel Hill him op grûn fan syn basketbalkapasiteiten die. Fan 1981 oant 1984 studearre er dêr kulturele geografy, wylst er yn it pleatslike universiteitstiim spile, de North Carolina Tar Heels. As lid fan dat tiim wûn er yn 1982 it Amerikaansk nasjonaal kampioenskip foar universiteitsbasketbal. Yn 'e simmer fan 1984 wûn er boppedat as lid fan it Amerikaanske basketbaltiim op 'e Olympyske Spullen yn Los Angeles in gouden Olympyske medalje.
Profkarriêre
Jordan naam in baan oan by it tiim de Washington Wizards, út 'e Amerikaanske haadstêd Washington, D.C. Dat wie in basketbalklub dy't yn swierwaar ferkearde, en fan Jordan waard ferwachte dat hy der as coach foar soargje soe dat alles wer goedkaam. It resultaat wie lykwols tuskenbeiden. Hoewol't er yn 1999 sein hie dat er "99,9% wis" wie dat er nea wer as spiler weromkomme soe, kroep it bloed foar him blykber dochs wêr't it net gean koe, en yn septimber 2001 makke er in nije comeback, diskear as spiler foar de Washington Wizards. Yn dy hoedanichheid spile er noch twa seizoenen, mar dêrby waard er efterfolge troch blessueres, en úteinlik waard er dêrtroch twongen om syn basketbalskuon foargoed oan 'e wylgen te hingjen en spile er op 16 april 2003 syn lêste wedstryd.
Richard Brody
Richard Brody (1958) is in Amerikaansk sjoernalist, dy't sûnt 1999 as filmkritikus wurke hat foar it tydskrift The New Yorker.
Karriêre
Foar't er filmkritikus waard, wurke Brody mei oan 'e produksje fan ferskate dokumintêres en teffens makke er inkele ûnôfhinklike lowbudgetfilms. Yn 1999 waard er filmkritikus foar it ynfloedrike tydskrift The New Yorker, dêr't er anno 2023 noch altyd wurket.
Nairobi
Underwiis en wittenskip
Nairobi hat ferskate universiteiten:
Befolking
thumb|750px| Nairobi mei it Uhurupark op de foargrûn
Joe Leydon
Joe Leydon (folút: Joseph Patrick Michael Leydon; New Orleans, 22 augustus 1952) is in Amerikaansk sjoernalist en publisist, dy't bekendheid krigen hat as filmkritikus en filmhistoarikus.
Divergence (roman fan C.J. Cherryh)
Wat foarôf gie
Trijehûndert jier earder wie it romteskip de Phoenix by de Ierde wei ôfset om in minsklike koloanje te stiftsjen op in gaadlik plak yn it hielal. Troch in technysk probleem rekke it skip lykwols fan koerts en ferdwaalde it. De Phoenix belâne sûnder brânstof yn it sinnestelsel fan in binêre stjer, dy't sa'n radio-aktive strieling ôfsmiet dat de kolonisten en bemanningsleden dy't dêr mei mynwurkersfartugen (bedoeld foar in folle freonliker miljeu) branje wûnen út asteroïden, krepearren as rotten. Doe't der einlings genôch brânstof ynnommen wie, sprong it skip nei it earste it bêste geunstich útsjende sinnestelsel ta, mei in griene, fruchtbere wrâld. Dêr oankommen die lykwols bliken dat dy planeet al in yntelliginte libbensfoarm hie, nammentlik de atevi, in ras fan mânske swarthûdige humanoïde wêzens dy't mei kop en skouders útstutsen boppe de langste minske.
Omtrint de tiid dat de Phoenix by harren wrâld arrivearre, hiene de atevi krekt de steamtrein útfûn. De minsklike kolonisten bouden yn in baan om 'e Ierde fan 'e atevi in romtestasjon, dat se Alpha neamden. It wie de bedoeling fan 'e skipsbemanning om yn dit sinnestelsel nije branje yn te nimmen en dan wer ôf te setten, op 'e siik nei in bekend diel fan it hielal en de minsklike Ierde, mar de kolonisten hiene tsjin dy tiid wol goed har nocht. Sy seagen in prima wrâld rjocht ûnder harren, en wegeren dy te ferlitten. Nei 120 jier kaam it ta in brek tusken de kolonisten en de skipsbemanning, dy't einige mei de ôfreis fan 'e Phoenix, wylst de kolonisten it stasjon Alpha ôfsleaten en har oan parasjutes nei it planeetoerflak sakje lieten.
Ynhâld
In trein dy't Ilisidi harres foarôf gien wie fia Hasjuran nei Koperna, en dy't dêr sabeare stikken rekke wie, blykt dan fol te sitten mei leden fan it Slûpmoardnersgilde út Shejidan, de haadstêd fan 'e Westlike Assosjaasje. Sadree't it ferdrach tusken Ilisidi, Machigi en Bregani tekene is, ferlitte hja de trein en sette útein mei it ferdriuwen fan 'e alle leden fan it Skaadgilde út Koperna en de oanbuorjen de havenstêd Lusi'ei. De trein fan Ilisidi, no mei alle wagons, bejout him nei Koperna. Underweis blykt der him in tige ûnhandige bân ûntjûn te hawwen tusken Nomari, de gadingmakker foar de hearskippij oer de Ajuri-clan, en Husai, de dochter fan Bregani. As it minsken wiene, hie Bren it leafde op it earste gesicht neamd, mar atevi fiele gjin leafde. Nettsjinsteande dat kin biologyske oantrekking atevi krekt likefolle parten spylje as minsken. It probleem is dat in eardere, histoaryske konneksje tusken Ajuri en de Marid no krekt de woartel is fan alle hjoeddeistige swierrichheden, en der kin dêrom gjin sprake wêze fan in houlik tusken de beide jongelju.
Yn Koperna arrivearre, dêr't sporadysk fochten wurdt, wol Cenedi, it haad befeiliging fan 'e aiji-dûairiêre, net dat Ilisidi de pânsere en swierbewekke trein ferlit. Dat betsjut dat er sels likemin de trein ferlitte kin. Sadwaande is Banichi, Bren syn liifwacht, de heechstpleatste persoan binnen it Slûpmoardnersgilde om 'e militêre macht yn 'e stêd op him te nimmen. Om't Bren net fan syn liifwachten skaat wurde kin, giet er mei harren en mei Bregani en dy syn frou en dochter nei Bregani syn residinsje, in âlde filla yn it sintrum fan 'e stêd. Ek Machigi en Nomari mei harren respektivelike liifwachten geane mei, om't Cenedi eltsenien dy't net folslein fertroud wurde kin, it leafst út it om-en-by fan Ilisidi hawwe wol. Narani en Jeladi geane mei om foar Bren te soargjen (dy't de niging hat om himsels yn needsitewaasjes fuort te siferjen), en Bindanda giet mei om him derfan te bewissigjen dat alles dat Bren foarset wurdt, geskikt is foar minsklike konsumpsje (atevi meie oan harren iten en drinken graach stoffen tafoegje dy't foar minsken giftich binne).
Inkele oeren letter komt Nomari werom, mei by him Paigiti, fiif fan dy syn trewanten en in bewusteleaze Husai. It fanke wurdt oerdroegen oan 'e soargen fan Siegi, de liifdokter fan Ilisidi, dy't al rillegau fêststeld dat se der folslein boppe-op komme sil, hoewol't se nei alle gedachten gjin oantinkens oan it hiele barren behâlde sil. Paigiti-en-dy krije harren amnesty, mar moatte dêrfoar, ta harren ûntsteltenis, wol in list opstelle fan alle misdriuwen dêr't se amnesty foar krije wolle. De list fan Paigiti allinnich al is mear as tsien siden lang. Nomari hat mei syn dieden dy nachts sjen litten wat foar ynhouten oft er hat, en Ilisidi is no foarsichtich posityf oer syn kandidaatskip foar de hearskippij oer Ajuri.
The Call of the Wild (film út 2020)
Plot
Yn 'e 1890-er jierren libbet Buck, in grutte, freonlike krusing fan in Sint-Bernardshûn mei in Ingelske hardershûn, tefreden mei syn baaske, rjochter Miller, yn it Kalifornyske Santa Clara. Buck is in bedoarne hûn, dy't ornaris yn hast alle saken syn sin kriget of trochdriuwt. Mar as er op in dei it jierdeisfeest fan 'e rjochter bedjert troch it hiele feestmiel op te fretten wylst de foltallige famylje posearret foar in groepsfoto, wurdt er dy jûns foar straf ferballe nei de weranda.
De oare deis is Perrault min te sprekken oer it hommels weiwurden fan syn liedhûn, mar hy hat post te besoargjen en docht it him net oan tiid om lang te sykjen. Hy wol ien fan syn oare langjierrige slidehûnen no yn 'e liedersposysje fêstgaspje, mar de hûnen meitsje him dúdlik dat Buck no de alfa is, in feit dat Perrault, ta hilariteit fan Françoise, mar mei tsjinnichheid akseptearret. Mar mei Buck syn faasje en krêft foaroan en in ridel dy't foar it earst de lieder stipet, blykt it neitiid echt te gean dat it slydjaget. De slidehûnen jeie sa troch dat it harren slagget om oan in lawine te ûntkommen en foar it earst sûnt Perrault mei syn rûte begûn is, wurdt de post op 'e tiid yn Dawson City oanbrocht. Dêre hat John Thornton him ûnderwilens yn in blokhutte nei wenjen set. It docht bliken dat er net om it goud nei de Yukon kommen is, mar om te ferjitten. Hy rouwet om syn soan, dy't jong ferstoarn is, en ek om syn houlik, dat troch dat barren bedoarn is om't er gjin utering oan syn fertriet jaan koe. No hat er einlings in brief oan syn eks-frou skreaun, wêryn't er har útleit wêrom't er by har weigien is. It brief soe krekt op 'e jierdei fan syn soan by syn frou arrivearje moatte, mar ear't Thornton it op 'e post dwaan kin, falt er lykwols mei in flesse sterke drank yn 'e sliep. De oare deis is er te let om 'e brief noch op 'e post te dwaan, mei't Perrault al ôfset as Thornton deroan draven komt. Buck ken lykwols Thornton syn stim wer, dat hy lit de slide tsjin 'e oarders fan Perrault yn hohâlde. As de yrritearre Perrault it brief net oannimme wol, pakt Buck it Thornton út 'e hannen en bringt it sels nei Perrault ta.
Oarder fan de Hoasbân
Beskriuwing
De oarder waard nei alle gedachten troch kening Edwert III fan Ingelân yn 1348 ynfierd doe't er oanspraak op de Frânske troan makke. De keningen fan Ingelân, en hjoed-de-dei dy fan it Feriene Keninkryk, binne de soevereinen fan de oarder. Yn de njoggentjinde iuw krige it Britske kabinet it foech en draach de ridders foar. Sûnt 1946 wurdt dat fannijs troch de Kroan dien. Lidmaatskip is beheind ta de monarch, de prins fan Wales (Members ex officio) en net mear as 24 oare leden, de Companions. De oarder befettet ek ekstra leden fan de Britske foarstefamylje (Royal Knights) en bûtenlânske monargen (Stranger Knights and Ladies). Nije oanstellings wurde altyd oankundige op Sint-Joarisdei, 23 april.
The Call of the Wild (film út 2020)
Untfangst
Op 'e webside Rotten Tomatoes, dy't resinsjes sammelet, hat The Call of the Wild in goedkarringspersintaazje fan 62%, basearre op 206 ûnderskate resinsjes. De konsensuskrityk fan 'e webside, gearstald út al dy resinsjes, stelt: "It wurdt ûndermine troch ôfliedende en ûnnedige special effects, mar it hertferwaarmjende Call of the Wild bliuwt dochs in klassyk ferhaal, dat leafdefol werferteld wurdt." Op Metacritic, de wichtichste konkurrint fan Rotten Tomatoes, behellet The Call of the Wild in goedkarringspersintaazje fan 47%, basearre op 43 resinsjes.
Stefania Turkewich
Ingelân
Yn 'e hjerst fan 1946 ferhuze Stefania nei it Feriene Keninkryk en wenne se yn Brighton (1947-1951), Londen (1951-1952), Barrow Gurney (by Bristol) (1952-1962 ), Belfast (Noard-Ierlân) (1962-1973 ) en Cambridge (fan 1973 ôf oan). Ein jierren fjirtich sette se wer útein mei komponearjen. Ut en troch trede se wer op as pianiste, benammen yn 1957 mei in rige konserten yn Oekraynske mienskippen yn Ingelân en yn 1959 mei in konsert mei pianomuzyk yn Bristol. Se wie lid fan de British Society of Women-Composers and Musicians (dy't oant 1972 bestie). Har opera Tsar Okh waard yn 1970 yn Winnipeg (Kanada) útfierd yn de Centennial Concert Hall, ûnder de artistike lieding fan har suster Irena Turkevycz-Martynec.
A Saucerful of Secrets
A Saucerful of Secrets is it twadde album fan Pink Floyd. It album waard tusken 9 maaie 1967 en 3 maaie 1968 opnaam en op 29 juny 1968 útbrocht. It is it lêste Pink Floyd album dêr't sjonger en gitarist Syd Barrett dy't fanwegen syn ferslaving oan drugs en syn dêrtroch ûnfoarsisber gedrach ûntslein waard, op te hearren is. En it earste album mei David Gilmour dy't ynearsten by de band kaam wie ta stipe foar Barrett mar úteinliks syn ferfanger waard.
Nearo-dekreet
It Nearo-dekreet (Befehl zu Zerstörungsmaßnahmen im Reichsgebiet) wie de koadenamme fan in befel dat Adolf Hitler op 19 maart 1945, yn de lêste dagen fan it Tredde Ryk, útgean liet, wêrmei't de ferneatiging begûn waard fan de hiele Dútske yndustriële ynfrastruktuer. Albert Speer, destiids Ryksminister foar Bewapening en Munysje, beskreau yn syn memoires "Inside the Third Reich" de gaos fan de dagen neidat it befel jûn waard en de minne tiid dy't hy hie om de nazi-distriktlieders (Gauleiters) te oertsjûgjen it Nearo-befel te negearen en de oerbliuwende ynfrastruktuer (nei de alliearde bombardeminten) noch yntakt te litten. Sadwaande koe dy as basis brûkt wurde foar it neioarlochske tiidrek.
Ommelannen
De Ommelannen wiene oant de 15e iuw Frysktalich. Yn 1594 waarden Grins en de Ommelannen by de reduksje fan Grins gearfoege ta de provinsje Stêd en Lân (nl: Stad en Lande; no Grinslân). In gefolch dêrfan wie dat de Ommelannen ûnder ynfloed fan de stêd stadichoan Saksysktalich, Grinslânsk, waarden. Der binne yn it Grinlânsk lykwols al noch oerbliuwsels fan it Frysk werom te finen.
Midsiuwen
thumb|left|De Fryske Seelannen om 1300 hinne De oarsprong fan de Ommelannen lei yn de iere midsiuwen doe't it gebiet in kweldergea wie dy't troch Germaanske stammen fan de Friezen bewenne waarden. Dy stammen wennen op terpen. Yn dy snuorje ûntstiene mienskippen om't ferskate terpdoarpen meiïnoar oparbeiden en bestjoersienheden foarmjen giene. Sa'n bestjoersfoar waard in goa neamd. Dy goaen waarden gauris nei rivieren neamd. Yn it gebiet fan de Ommelannen leine de goaen Humsterlân of Hummerke (Westerkertier en de Marne), Hunzegoa (mei Middag), Fivelgoa (mei it Aldamt) en it Iemsgoa. Dy goaen hiene in grutte mjitte fan selsstannigens, wylst se ûnder de Fryske kening, dêrnei de Frankyske kening en de keizer fan it Hillige Roomske Ryk foelen. Lykas de oare Fryske goaen hearden Humsterlân, Hunzegoa, Fivelgoa en Iemsgoa ta de snuorje fan de Fryske Frijheid en hiene harren eigen wetten. Der binne 14e iuwske kopyen fan it Hunzinger Lânrjocht oerlevere, dy't in wichtige boarne wiene foar it Aldfrysk en de Nederlânske rjochtskiednis.
Nije tiid
De Ommelannen bleaune foar in lange tiid in agrarysk gewest sûnder wichtige stedske sintrums. Appingedam, dy't sintraal yn Fivelgoa lei, wie foar syn eigen omkriten fan belang. Oare havenplakken wiene Fisfliet, Winsum en it fêstingplak Delfsyl , dy't strategysk oan it Damsterdjip lei. De stêd Grins koe de ☼ntjouwing fan hannel en yndustry yn de Ommelannen goed yn de stringen hâlde troch beheinende maatregels te nimmen.
Frits Zernike
Oplieding
Yn 1905 kaam er nei de Universiteit fan Amsterdam dêr't er skiekunde studearre. Dêrneist studearre er ek noch natuer- en wiskunde. Yn 1913 waard Zernike assistint fan Jacob Cornelius Kapteyn, de ferneamde heechlearaar yn de astronomy oan de Ryksuniversiteit Grins. Twa jier letter waard hy lektor yn de wiskundige natuerkunde oan de universiteit en yn 1920 waard er dêr heechlearaar yn 'e teoretyske natuerkunde.
Teneryf
Plakken
Oare plakken op it eilân binne ûnder oaren de eardere haadstêd La Laguna en it doarp Guimar mei de Piramiden fan Guimar.
Blood Father (film)
Plot
Lydia is in jonge frou fan in jier as achttjin, njoggentjin, dy't troch har feint Jonah Pincerna nei in Amerikaanske supermerk stjoerd wurdt om in flinke foarried munysje yn te slaan foar de pistoalen fan himsels en de leden fan syn binde. Neitiid ride se nei in hûs dat Jonah ferhiert oan in húshâlding mei trije bern, wêrfan't de âldelju neffens him jild stellen hawwe dat de binde yn 'e romten tusken de muorren opslein hie. Nei't er de heit fermoarde hat, bringt er Lydia by de fêstbûne mem, drukt har in pistoal yn 'e hân en fertelt har dat sy de frou deasjitte moat om te bewizen dat er har fertrouwe kin. Al hoe't se ek troch Jonah ynpalme is, dit kin Lydia net dwaan, dat se rekket alhiel oerémis en sjit ynstee Jonah del, dy't yn 'e hals rekke wurdt. Se is derfan oertsjûge dat se him deade hat en naait halje-trawalje út foar syn binde.
Underweis twingt Link syn dochter om him alles te fertellen oer wat der bard is foar't se kontakt mei him opnaam. Lydia seit dat se, nei't se fan hûs fuortrûn wie, in skoft by freonen útfanhûze hie, oant se op in feestje Jonah mette. Neffens har wie it foar harren allebeide leafde op it earste gesicht, wat Link betwifelet. Hy bea har oan om foar in ridlike hier yn in lytseftich hûs te wenjen dat er yn eigendom hie, mei as iennichst betingst dat se neat die om oandacht te lûken. Wat se doe noch net wist, wie dat Jonah en syn binde de romte tusken de muorren fan har hûs brûkten om yllegaal guod op te slaan: drugs en it jild dat se mei drugshannel fertsjinnen. Doe't se op in kear in feestje joech, rûn dat út 'e hân; ien fan 'e gasten sloech in fûst troch in gipsplaat en neffens Jonah ferdwûn der doe wat jild, hoewol't Lydia dêr neat fan ôfwist. Neitiid naam er har mei om munysje foar syn binde yn te slaan en in besyk te bringen oan in pear oare hierders fan him, dy't ek ta it opsleine jild sitten hiene.
Goya (skip út 1940)
Nei de oarloch
Op 26 augustus 2002 waard de Goya troch Poalske dûkers op in djipte fan 76 meter ûndekt. It skipskompas waard doe nei boppe helle.
Kanofarren op de Olympyske Simmerspullen 1984
Utslaggen
de C stiet foar Kanadeeske kano, de K stiet foar Kajak en de sifers (1, 2, 4) jouwe it oantal persoanen yn de boat oan.
Medaljespegel
De top njoggen fan lannen dy't by it kanofarren medaljes wûn ha tidens de Olympyske Simmerspullen fan 1984.
Joseph Addison
thumb|Joseph Addison Joseph Addison (Milston (Wiltshire), 1 maaie 1672 – Kensington, (Londen) 17 juny 1719) wie in Britsk politikus en skriuwer, dy't meast te binnen brocht wurdt tegearre mei syn freon foar it libben, Richard Steele, mei wa't er it tydskrift The Spectator oprjochte.
Pûn sterling
It pûn wurdt ferdield yn 100 pence, iental penny. It symboal foar de penny is p.
Oant 1971
Oant de oergong nei it desimale stelsel yn 1971 waard it pûn ûnderferdield yn 20 shillings en in shilling yn 12 pence. Prizen waarden werjûn as L/s/d (librae, solidi, denarii: safolle pûn, safolle shilling ensafolle pence), wat it omrekkenjen foar toeristen tige yngewikkeld makke. In bedrach ûnder in pûn, bygelyks 3/6, waard útsprutsen as 'three and six'.
Fort William
Fort William wol de “plattelâns haadstêd” fan it Feriene Keninkryk wêze. It plak is ek in wichtich ferkearsknooppunt yn de Skotske Heechlannen. De stêd hat him ûntjûn om in tal grutte en lytse forten hinne. De populêre kuierrûte, de 'West Highland Way', einiget yn Fort William. In oare rûte, 'The Great Glen Way', begjint yn Fort William.
It sintraal stasjon fan Fort William is it begjinpunt fan 'The Jacobitetrain', ien fan mar in pear stoomtreinen dy't noch op it standertspoar fan it Feriene Keninkryk riidt. Weinen fan dy trein, en in part fan de rûte, binne brûkt yn ferskate Harry Potter films.
Joop Admiraal
Priveelibben
Admiraal hat relaasjes hân mei sjonger en akteur Ramses Shaffy, mei wa't er ier jierren sechstich nei Rome reizge op syk nei nijsgjirrich filmwurk (de brieven dy't se skreaune oan harren mienskiplike freondinne Shireen Strooker waarden yn 2004 bondele) en mei akteur Gerard Thoolen. Twaentweintich jier lang wie er de libbenspartner fan Jaap Jansen, âld-útjouwer/kompanjon by Van Gennep.
Sheila Benson
Priveelibben
Benson troude trije kear. Har earste houlik mei Charles Ashley bejeftige har mei twa dochters, Eden en Ann. Har twadde houlik wie mei Walter Benson, mei wa't se in trêde dochter krige, Caitlin. Letter wertroude se foar de trêde kear mei Herman Hong. Dat houlik bleau sûnder bern, mar duorre oant har dea. Mei Hong wenne Benson jierrenlang yn Bellingham, yn Washington, in foarstêd fan Seattle.
Westerreide
Stins
Yn Westerreide stie eartiids in stins, dy't op guon kaarten út de ein fan de sechtjinde iuw Homborgh neamd wurdt. Yn maaie 1413 waard dy stins beset troch de stêd Grins, om nei alle gedachten de Reidersilen te beweitsjen. . Justjes dêrfoar waarden de slûsdoarren yn 'e brân stutsen troch troepen fan de Eastfryske haadling Keno tom Brok. Dêrtroch soe neffens de kronyk fan tiidgenoat Johan fan Lemego de Doalert ûntstien wêze. De oerlevering wiisde letter de beskuldiging ta ealman Tidde Wyneda, dy't de stins foar Emmeko ende sin broders Zeken kinderen to Reyde behearde. Hy moast al rillegau dêrnei flechtsje. Neffens de ferhalen dy't yn de rûnte giene wegere er dêrnei de diken op te helpen.
Lânferlies
Yn de Twadde Wrâldkriich pleatsten de Dútsers sykljochten op it plak fan de eardere twadde skâns as part fan Batterie Fiemel yn it ramt foar it beweitsjen fan it loftrom om Emden hinne. Koart nei de kriich waard de barak by in stoarmfloed de see yn slein.
Jarfke
Doe't er op de needdyk Kaenghe by Fiemel stie, fertelde Jarfke oer de bylden dy't er yn de tsjustere djipte fan it farwetter sjoen hie: oant syn nekke ta hie er troch it wetter gean moatten. Syn taharkers ferklearren dat er healwiis wie.
Joop Zoetemelk
Amateurtiid
As 18-jierrige debutearre Zoetemelk as hurdfytser by de amateurs. Yn dy perioade wûn hy ûnder oaren de Tour de l'Avenir, it Circuit fan Mines en de Omgong fan Jûgoslaavje. Mei it beheljen fan de Olympyske titel yn 1968 yn Meksiko op it ûnderdiel ploegetiidrit, tegearre mei Jan Krekel, Fedor den Hartog en René Pijnen, bruts hy foar altyd troch nei de wrâldtop.
Frans Jozef Peter van den Branden
Frans Jozef Peter (F. Jos.) van den Branden (Antwerpen, 14 juny 1837 - dêre, 22 maart 1922) wie in Belgysk auteur. thumb Hy wenne zich fan 1851 oant 1855 yn Brussel mei it doel om dêr wurktúchkunde te studearjen. Dat fak beoefene er yn Antwerpen oant 1863, it jier dat er amtner by it stedsbetsjoer waard. Sûnt 1865 wie er adjunkt-argivaris fan de stêd Antwerpen en learaar Nederlânske foardracht by de Muzykskoalle.
Skäddel
It dialekt fan Skäddel is it súdlikste dialekt fan it Sealtersk. De namme fan it doarp komt fan Schar - lo: klif - wâld. Dat klif koe dan de 6m hege Halkoouger by it doarp wêze.
Steuben (skip)
Twadde Wrâldkriich
Oan it begjin fan de Twadde Wrâldkriich waard de Steuben nei oerienkomsten mei Estlân op 15 oktober 1939 en Letlân op 30 oktober 1939 ynset om de twongen deportaasje fan Baltyske Dútsers nei it Dútske Ryk út te fieren.
Strukelje
Strukelje of Struukelje (Dútsk: Strücklingen) is in doarp en eardere gemeente yn de Dútske dielsteat Nedersaksen. Yn 1974 waard de gemeente part fan de nije gemeente Sealterlân yn it Landkreis Kloppenburch. It is it noardlikste doarp fan it Sealterlân.
Jan Janssen
1968
Yn 1968 wûn Jan Janssen as earste Nederlânner de Omgong fan Frankryk. Yn in omgong fan 26 etappes fan yn totaal 4.685 km wie hy úteinlik 38 sekonden rapper as de nûmer twa, Herman van Springel (Belgje), en 3'03" as de nûmer trije, Ferdinand Bracke (Belgje).
Skeleton op de Olympyske Winterspullen 2006
It skeleton op 'e Olympyske Winterspullen 2006 waard op 18 en 17 febrewaris 2006 yn it Cesana Pariol yn Cesana Torinese holden.
Béatrys
Ferhaal
De Béatrys fertelt it ferhaal fan in jonge non dy't as kosteres yn in kleaster wurket. Ut leafde foar in jongfeint ferlit se it kleaster en krijt mei him twa bern. Nei sân jier, as it jild op is, ferlit de man har. Béatrys sjocht har dan needsake om te huorkjen om oan 'e kost te kommen wat se op 'e nij sân jier folhâldt. Se bleau al dy tiid yn har bea op Maria betrouwen. As se nei krekt 14 jier werom giet nei de kontreien fan it kleaster, heart se ferheard op dat nimmen har ôfwêzigens opmurken hat. Yn trije fisioenen fernimt se dat Maria al dy tiid har plak ynnommen hat en wurdt se oantrune har wurk yn it kleaster wer op te pakken. Dat docht se, en alles komt wer te plak, al binne der dingen dy't de kosteres nimmen fertelle kin. Dan komt der in abt nei it kleaster dy't har oertsjûget te bychtsjen wat se dien hat wylst Maria har plak ynnaam.
Roomelse
right|thumb|Plaknamboerd Roomelse thumb|VLF stjoerder DHO38 by Roomelse Roomelse (Dútsk: Ramsloh) is in doarp yn it Sealterlân mei 4.582 ynwenners (juny 2006).
It dialekt fan Roomelse is it middelste dialekt fan it Sealtersk. De namme Roomelse komt fan it Aldfryske Rames-la: Raven - lo. Yn it Frysk soe it Ravenswâld wêze.
Greenwich (distrikt)
Nulmeridiaan
Greenwich is it nulpunt fan it systeem om de lingteposysje op it graadnet fan de ierde oan te tsjutten. In dat systeem bevindt Greenwich zich op een nulmeridiaan, út soarte de meridiaan fan Greenwich. Dy rint troch it Keninklik Greenwich Observatoarium, de stjerrewacht dy't dêr yn it ferline húsmanne.
Wubbo Ockels
thumb|Wubbo Ockels yn 2007 thumb|Wubbo Ockels as romtefarder Professor Doktor Wubbo Ockels (Almelo, 28 maart 1946 - Amsterdam, 18 maaie 2014) wie in Nederlânske natuerkundige en de earste Nederlânske romtefarder.
Astronaut
Yn 1985, fan 31 oktober oant 6 novimber, wie er ien fan de bemanningsleden fan de Space Shuttle Challenger. Hy wie as wittenskipper ferantwurdelik foar de mjitapparatuer en de wittenskiplike ûndersiken.
Wetterpolo op de Olympyske Simmerspullen 1976
De Olympyske Simmerspullen 1976 ek wol de XXIe Olympiade neamd waarden yn 1976 yn Montreal, Kanada hâlden. De wetterpolokompetysje wie yn it Complexe sportif Claude-Robillard, de finales waarden hâlden yn it Olympic Pool.
Pear fan Weerdinge
It Pear fan Weerdinge binne twa feanliken dy't op 29 juny 1904 troch feanarbeider Hilbrand Gringhuis fûn binne yn it Weerdingerfean by Weerdinge yn Drinte. De feanliken lizze no yn it Drintsk Museum yn Assen.
Techum
De wyk hat twa basisskoallen: De Sprong en De Pionier.
Goffer
Uterlike skaaimerken
Goffers binne goed oanpast oan in libben ûnder de grûn, mei lytse eachjes, koarte en ûnbehierre earkes en grutte foarpoaten mei mânske klauwen om mei te graven. De gewoane goffer ûnderskiedt him fan oare soarten goffers trochdat er syn snijtosken net ynset om te helpen by it graafwurk. Mar krekt as oare soarten goffers beskikt ek de gewoane goffer oer in pear eksterne wangpûden, dy't oer de bûtenkant fan 'e wangen hinne lizze. Dy binne ek oan 'e binnenkant mei hier begroeid en hawwe elts in iepening deunby de bek. Goffers brûke har wangpûden om der iten yn te sammeljen om mei te nimmen nei har hoale. Der past guod yn dat oant 7 sm lang is, mei't de wangpûden trochrinne oer de sydkanten fan 'e hals. Foar skjinmeitsjen kinne de wangpûden binnenstbûtenst keard wurde.
Hâlden en dragen
It wyfke fan 'e goffer smyt in nêst dat trochinoar út 1–6 jongen bestiet. De jongen binne by de berte neaken en blyn en weagje likernôch 5 g. Mei 10 dagen begjinne se hier te krijen en mei 3 wiken geane de eagen iepen. Mei 5 wiken wurde se ôfwûn. Dêrnei bewege se har earst in lyts skoftke op eigen manneboet troch de gongen fan it hoalestelsel fan 'e mem, mar al rillegau ferlitte se dat hoalestelsel om in eigen territoarium te sykjen. Se berikke har folwoeksen lichemsgrutte en geslachtsripens as se likernôch 3 moanne âld binne.
Natuerlike fijannen
Natuerlike fijannen fan 'e goffer binne de prêrjekeningsslange, de westlike bolleslange en ferskate soarten rattelslangen, dy't de hoalestelsels fan goffers binnenkringe om 'e bewenners lytsman te meitsjen. Dêrnjonken steane goffers ek op it menu fan 'e prêrjewolf, ferskate soarten foksen, de sulverdas, ferskate soarten rôffûgels, lykas hauken en ûlen, en ferwyldere húskatten.
Status
De goffer hat de IUCN-status fan "net bedrige", mei't er yn syn ferspriedingsgebiet noch rûnom foarkomt en om't de populaasje stabyl liket te wêzen. Mei't goffers greidlân en tunen ûndergrave en ferboude grienten oanfrette, wurde se troch boeren en gazonbesittende stedsjers beskôge en bestriden as pleachdieren, ferlykber mei hoe't de mol yn Fryslân behannele wurdt. Mar eins spilet de goffer in wichtige rol by it luchtich hâlden fan 'e grûn, it tsjingean fan oerstreamings trochdat oerstallich wetter fia de hoalestelsels ôffierd wurdt, en it befoarderjen fan it bioferskaat fan planten.
Kerkrade
Kerkrade (Kerkraadsk: Kirchroa) is in plak en gemeente yn it suden fan 'e Nederlânske provinsje Limburch. De gemeente is part fan it bestjoerlik gearwurkingsferbûn Parkstêd Limboarch.
Studio Babelsberg
Skiednis
Nei de Fal fan 'e Berlynske Muorre krige de Treuhand opdracht om 'e privatisearring fan 'e DEFA ta te rieden. Yn augustus 1992 waard it bedriuw sadwaande ferkocht oan 'e Frânske Compagnie Générale des Eaux, dy't letter opgie yn Vivendi Universal (fan 2006 ôf koartwei Vivendi). Yn 'e folgjende tolve jier stiek dat bedriuw likernôch €500 miljoen yn it modernisearjen fan it efter de tiid rekke kompleks. Yn july 2004 ferkocht Vivendi Universal Studio Babelsberg oan it ynvestearringsbedriuw Filmbetriebe Berlin Brandenburg GmbH (FBB).
2007, doe't der tolve grutte spylfilms yn Studio Babelsberg opnommen waarden (wêrûnder Valkyrie mei Tom Cruise en The Reader mei Kate Winslet), wie it meast winstjaande jier sûnt de privatisearring. Yn 2008 sleat Studio Babelsberg in strategysk ferbûn mei de Amerikaanske filmstudio Silver Pictures fan filmprodusint Joel Silver. Sûnt jannewaris 2022 is it studiokompleks yn 'e hannen fan Filmbetriebe Berlin Brandenburg GmbH èn TPG Real Estate Partners (TREP), as ûnderdiel fan Cinespace Film Studios.
Ridderhofstêd Bolenstein
Eigeners
Uteinlik wurdt dan de 2006 yn opspraak rekke fêstguodmagnaat Jan-Dirk Paarlberg de eigener. Hy hie hjir wat kantoarromten oan de lettere Kommissaris fan de Europeeske Kommisje Neelie Kroes fergees beskikber steld.
Darth Vader
The Clone Wars
Yn 'e lange tekenfilm The Clone Wars (2008), dy't ûnder de Kloane-oarloggen spilet, wiist Yoda oan Anakin in learling-Jedi ta, yn 'e persoan fan Ahsoka Tano, in Togruta fan Shili. Dat is in ferantwurdlikheid dy't Anakin mar mei tsjinnichheid op him nimt. Yn 't earstoan is de relaasje tusken Anakin en syn nije learling koel, mar nei't se op in gefaarlike misje it respekt fan Anakin wit te winnen, nimt er har mei om 'e jonge soan fan 'e gangster Jabba de Hutt te rêden, dy't ûntfierd is.
Rogue One
Yn 'e film Rogue One: A Star Wars Story, dy't yn 'e ynterne gronology fan Star Wars lyk foar de foarfallen yn Star Wars: Episode IV – A New Hope spilet, hat Darth Vader in lytse rol wêrby't er Orson Krennic, de direkteur fan it wapenprogramma fan it Galaktysk Keizerryk, it leksum lêst en letter mei stoarmtroepers fan it 501e Legioen it skansearre flaggeskip fan it Rebelleferbûn interet op 'e siik nei de stellen blaudrukken fan 'e Deadsstjer.
Tillefyzjesearjes
Star Wars: Clone Wars einiget as Anakin en Obi-Wan Kenobi op in misje geane om kânselier Palpatine te rêden fan generaal Grievous, wat de opmaat is foar de film Star Wars: Episode III – Revenge of the Sith (2005). Star Wars: The Clone Wars folget behalven Anakin en Obi-Wan ek de ferrjochtings fan Anakin syn learling Ahsoka Tano. Yn 'e lêste ôflevering ferskynt Anakin as Darth Vader om 'e wrakstikken fan in romteskip te ûndersykjen dat ferneatige is by de Grutte Suvering fan 'e Jedi. As er de ljochtsabel fan Ahsoka oantreft, giet er derfan út dat syn learling omkommen is.
Hella Haasse
Wurk
Oer har boek Bij de Les = Schoolplaten van Nederlands Indië, oer in fjirtichtal skoalleplaten, hellet sy herinneringen út Ynje op. Oer har ferbliuw dêre skriuwt sy it folgjende: De havenplaat (yn Ynje) is, lykas in protte oare yn Bij de les, makke troch Frits van Bemmel. Hella Haasse neamt de platen dy't sy sammelt foar Bij de les net yn earsten ynstânsje nostalgysk. Sy skriuwt ''Ik kin my net te binnen bringe se ea sjoen te hawwen yn de skoallen yn Batavia, Buitenzorg en Bandoeng, dêr't ik as bern yn de jierren tweintich en tritich fan de foarige iuw west haw. Yllustratyf is de plaat "Achtererf", dêr't him efter yn de tún in waskline ôftekenet mei dêrefter in skutting''. 'Hat Frits fan Bemmel sels ea in "Yndysk" bern west?', freget Haasse har op de side njonken de plaat ôf. Zijn "Achtererf" zou je eerder in Blaricum of Doorn of in een ander dorp verwachten.
Frânsk
Taalgebiet
It Frânsk is yn 30 lannen op ierde in offisjele taal. thumb|left|Taalkaart Frânsk yn Europa.
Fort Maarsseveen
Teaterwurkplak "De Rest" beheart Fort Maarsseveen yn opdracht fan de Provinsje, en organisearret dêr ferskate workshops en oare aktiviteiten. It fort is eigendom fan de provinsje Utert en bûtenom is it frij tagonklik. Boppe-op de bomfrije kazerne is in picknickplak oanlein. Fan dat plak ôf is de omjouwing fan it fort goed te sjen. Nei de Twadde Wrâldoarloch binne in loads en in remize út resp. 1881 en 1886 sloopt. De omwâlen binne doe ek ferdwûn.
Kanofarren op de Olympyske Simmerspullen 1980
200px|thumb|right|It Olympyske kanostadion fan 1980 De Olympyske Simmerspullen 1980 ek wol de XXIIe Olympiade neamd waarden yn 1980 yn Moskou, de Sowjetuny hâlden. It kanofarren hie plak yn de Krylatskoye Sports Complex Canoeing and Rowing Basin.
Doornburgh
thumb|Doornburgh thumb|Doornburgh thumb|Doornburgh Doornburgh is in oan de rivier de Fecht lizzende 17e-iuwske bûtenpleats yn it doarp Maarssen. It hûs mei ûnder mear it omlizzende park, de tagongsstekken, in timmermanswenning en in iiskelder is erkend as ryksmonumint.
Gymnastyk op de Olympyske Simmerspullen 1964
200px|thumb|right|It Olympysk Gymnastyk Stadion fan Tokyo 1964
De Olympyske Simmerspullen 1964, ek wol de XIXe Olympiade neamd, waarden yn 1964 yn Tokyo, Japan hâlden. De gymnastyk waard hâlden yn it Tokyo Metropolitan Gymnasium.
List fan flinters
Y
Sjoch ûnder I.
Hoogemeeden
It leit tusken it doarp Den Horn en it Aduarderdjip. De namme Hoogemeeden betsjut hege healannen (sjoch miede). Flakby lizze ek de Lagemeeden, tegearre foarmen beiden ea in kerspel. It streekje is ûntstien by in foarwurk fan it Sistersjenzer kleaster fan Aduard.
Gaaikemaweer
Gaaikemaweer, earder Gaukemawear, is in buorskip yn de gemeente Westerkertier yn de provinsje Grinslân. De buorskip leit in eintsje west fan Niehove krekt efter de âlde dyk fan Humsterlân. Nei dy buorskip is grif de Gaukemaweerster kluft fan it Humsterlân neamd.
Bandidas
Plot
Buck hat der earst gjin belang by om 'e beide froulju te helpen, mar as bliken docht dat er net by harren wei ride kin om't syn merje net by María har hynst wei wol, jout er úteinlik belies. Hy leart Sara en María de trije wetten fan it bankberôvjen: 1) wês der altyd wis fan datst fuortkomme kinst; 2) nim nea mear mei as datst mei ien hân drage kinst; 3) wet nûmer 1 is it wichtichtst. De lichaamlike oefenings dy't er Sara en María dwaan lit, hawwe net folle mei bankberôvjen te krijen; ynstee binne se derop rjochte om 'e beide froulju te learen om inoar te fertrouwen. As María, dy't net swimme kin, yn in rivier falt en Sara har efternei springt om har te rêden, hat Buck syn doel berikt. Nei't se wer op it drûge binne, beslute de beide froulju dat se gjin freondinnen hoege te wêzen om partners te wurden. María blykt in wiere skerpskutter te wêzen mei lykfol hokker soarte fjoerwapen, mar Sara bakt der neat fan om't fjoerwapens har sa senuweftich meitsje dat se der de hik fan kriget. Messen smite kin se lykwols as de bêste.
Opnamen
De opnamen foar Bandidas fûnen plak yn it plak Sombrerete en it Nasjonaal Park Sierra de Órganos yn 'e Meksikaanske steaten Durango en San Luis Potosí. De binnendoarsênes waarden filme yn 'e Estudios Churubusco yn Meksiko-Stêd. De sêne wêryn't akteur Steve Zahn neaken en fêstbûn op bêd leit en troch Salma Hayek en Penélope Cruz sjantearre wurdt troch it nimmen fan kompromitearjende foto's fan him mei harren beiden, duorre trije dagen om te filmjen om't de trije akteurs oan ien wei troch slop wiene fan it laitsjen. Hoewol't de film hjit te spyljen yn 1848, lit de lânkaart fan don Diego dúdlik de hjoeddeistige grins tusken de Feriene Steaten en Meksiko sjen, dy't pas yn 1854 ûntstie nei de saneamde Oankeap fan Gadsden.
Kanan Jarrus
Oare media
Yn 'e ôflevering Old Friends Not Forgotten, út it sânde en lêste seizoen (2020) fan 'e tekenfilmsearje Star Wars: The Clone Wars, hat in jonge Caleb Dume in cameo as er tegearre mei syn master Depa Billaba yn holografyske foarm oanwêzich is by in gearkomste mei oare Jedi.
Drumcliffe
It plak komt as Nagnata foar op Ptolemeus syn kaart fan Ierlân en wie ea in bloeiend stedsje.
Ferdinand Domela Nieuwenhuis
Libben en wurk
Nei syn stúdzje teology waard er dûmny, yn 1870 yn Harns, yn 1871 yn Beverwyk en fan 1875 ôf yn De Haach. Yn dy tiid ferdjippe er him hieltyd mear yn de sosjale kwestjes en ferlear er stadichoan syn leauwen. Yn 1879 stoppe er mei syn wurk as dûmny.
Yn 1903 ferfarre er nei it Goai. Dêr publisearre er ferskate histoaryske boeken en bibliografyen, en yn 1910 syn memoires. Hy ferstoar 18 novimber 1919 yn Hilversum.
Isabella Rossellini
Tusken 1979 en 1983 wie sy troud mei de Amerikaanske filmregisseur Martin Scorsese.
Khadija Arib
Twadde Keamer
Begjin 2006 presintearre hja in útstel om de bernestjerte yn Nederlân werom te kringen, benammen ûnder froulju yn Nederlân mei in migraasjeeftergrûn. By de Twadde Keamerferkiezings fan 2006 waard Arib op in 34e plak fan de PvdA-kandidatelist set en dat wie te leech om op 'e nij keazen te wurden. Oant 30 novimber bleau hja lid fan de Twadde Keamer, mar nei in koarte ûnderbrekking krige hja op 1 maart 2007 dochs wer in plak yn it parlemint, nei't seis leden fan de PvdA-fraksje in plak krigen yn it kabinet-Balkenende IV. thumb|260px|Khadija Arib op de Canal Parade yn Amsterdam Nei't hja yn novimber 2006 net werom kaam yn 'e Twadde Keamer waard Arib lid fan in wurkgroep, dy't it Conseil Consultatif des Droits de l'Homme, in ried foar de minskerjochten yn Marokko dy't advisearje moast oer in nij Marokkaansk migraasjebelied. Dy funksje soarge foar fragen doe't hja dochs wer yn 'e Keamer kaam om't dy mooglik nauwe bannen mei de Marokkaanske kening ynhâlde koe. De saak waard ûndersocht troch Arib's fraksjegenoat Jeroen Dijsselbloem en dy konkludearre dat har wurk poerbêst te ferdigenjen wie; tydlik, ûnbetelle en ûnôfhinklik.
Museumfederaasje Fryslân
Museumferderaasje Fryslân is in provinsjale organisaasje ta advisearring en stypjen fan musea yn Fryslân. Museumfederaasje Fryslân is ûnderdiel fan de stifting Lanlik Kontakt fan Museumkonsulinten (LCM). It LCM is in lanlik gearwurkingsferbân fan de provinsjale museumkonsulenten. De ynstelling oan de Turfmerk yn Ljouwert rjochtet him op de fjouwer kearntaken fan in museum:
Fatah
Namme
De folle namme fan de beweging is حركة التحرير الوطني الفلسطيني - ḥarakat al-taḥrīr al-waṭanī al-Filasṭīnī, itjinge de "Palestynske Nasjonale Befrijingsbeweging" betsjut. De ôfkoarting dêrfan waard omkeard ta فتح Fatḥ (yn soad talen werjûn as "Fatah") itjinge "iepening", "oermastering", of "oerwinning" betsjut. It wurd fatḥ of fatah wurdt brûkt as oanwizing nei de islamityske ekspânsje yn de achtste iuw - as Fath al-Sjam - "oerwinning fan de Levant".
Grutte wite koalflinter
Rûp
It liif fan de rûp is griiseftich en hielendal bedekt mei swarte tekens en stippen. De rûp hat giel op 'e sydkant.
Eastenryk
Ynternasjonale gearwurking
Eastenryk is sûnt 1955 lid fan de Feriene Naasjes, sûnt 1956 fan de Rie fan Jeropa en sûnt 1995 fan de Jeropeeske Uny.
Militêr
Yn 2005 wienen der 1.914.800 Eastenrykske mannen fan tusken de 16-49 jier.
Rienck Bockemakade
Lizzing
Oan de Rienck Bockemakade stiet in boadehús út 1926, troch stêdarsjitekt Jan de Kok ûntwurpen neffens de Amsterdamse Skoalle.
Tsjerke
In tsjerke is in godshûs fan in kristlike mienskip.
Lytse foksflinter
Flinter
De fleantiid: ein maaie - begjin augustus, en ein july - winter - april, foaral augustus.
Rûp
thumb|left|Rûp It liif fan de rûp is gieleftich griis; bytiden is de rûp donkerder. De kop is swart mei giele flekjes. Jonge rûpen meitsje spinselnêsten yn brânnettels. Dy spinsels binne maklik te finen; se binne faak te finen op iepen en sinnige plakjes. Folwoeksen rûpen libje allinnich.
De rûp fret fan de Grutte Brânnettel.
Flinters
It libben fan in flinter is hiel bysûnder. De flinter feroaret fan in ûneachlik aaike nei in rûp, fan in rûp nei in pop en fan in pop nei in flinter. Guon flinters hawwe prachtige patroanen, dat makket it dat it flinterspotten in hobby is foar in soad minsken.
Dei en nachtflinters.
Deiflinters hawwe tinne fielers mei in ferdikke knopke oan de útein. Deiflinters teare harren wjukken rjocht boppe it lichem út. De útsûndering dêrop binne de Groukopflinters. De fjouwer wjukken kinne ûnôfhinklik fanelkoar bewege. Deiflinters hawwe oer it algemien felle kleuren. Faak binne de kleuren oan de binnenkant fan de wjukken te sjen. Oan de bûtenkant fan de wjukken sitte faak skutkleuren.
Nachtflinters hawwe ferskillende soarten teisters. Sa komme bygelyks fearfoarmige teisters foar mar ek boarstelige teisters. De wjukken binne mei elkoar ferbûn wêrtroch't se net ûnôfhinklik fan elkoar bewege kinne. Nachtflinters hawwe oer it algemien skutkleuren. Dat jildt net foar alle soarten lykas de dei-aktive nachtflinters.
Wytflinters
De soarten yn de famylje fan de Wytflinters hawwe almeast in dúdlik ferskil tusken mantsje en wyfke. It binne flinters mei in spanwiidte fan likernôch 5sm en, oars as by guon oare famyljes, folslein ûntwikkele foarpoaten.
Foskes
thumb|Lytse Foksflinter. De foskes (Aglais) is in skaai yn de famylje fan de Aureliaflinters (Nymphalidae). De Foskes hawwe brúneftige wjukken, foar in part sels oranje, mei swarte streken op de foarrâne.
List fan planetoïden 52301-52400
Dit is in list fan planetoïden 52301-52400.
Roadeljen op de Olympyske Winterspullen 1994
Medaljespegel
De top-3 fan lannen dy't by it roadeljen medaljes wûn ha tidens de Olympyske Winterspullen fan 1994.
Proto-Germaansk
Untwikkeling fan 'e Germaanske taalkloften
Tradisjoneel waard foarhinne ûnder taalkundigen de teory oanhongen dat de earste spjalting yn it Germaansk dy tusken it Westgermaansk en it saneamde Goato-Noardsk (it Noard- en Eastgermaansk) wie. It fuorttsjen fan 'e Goaten en de oare Eastgermaanske folken út harren stamlannen yn súdlik Skandinaavje soe dan letter de spjalting tusken it Noard- en Eastgermaansk feroarsake hawwe. Tsjintwurdich wurdt it lykwols as in stik wierskynliker beskôge, dat der nei it fuorttsjen fan 'e Eastgermanen noch in hoart in Noard- en Westgermaanske ienheidstaal bestien hat, mooglik oant yn 'e fyfde iuw.
Vasili III fan Moskou
Ferstjerren
Wylst Vasili op it hynder yn de omkriten fan Volokolamsk oan it jeien wie, krige Vasili bot lêst fan syn rjochter bil, nei't bliken die troch in ûnderhûdsk abses. Hy waard nei it doarp Kolp brocht, dêr't twa Dútske dokters nei him seagen, mar hja koene him fierder net helpe mei gewoane medikaasje. Om't Vasili wol yn 'e rekken hie dat it net lang mear duorje soe, frege er dat se him werom brochten nei Moskou, dêr't er op 25 novimber 1533 oankaam. Noch flak foar syn dea waard er muonts en naam er de namme Varlaam oan. Vasili ferstoar dy nachts op 3 desimber 1533 oan bloedfergiftiging.
Actief
Burgum hie doe al in abonnemintsktrante, de Bergumer Courant, in krante dy't begjin njoggentiger jierren ophâlde te bestean. De Actief groeide dêrnei út ta in nijsblêd mei in oplage fan 63.000 stiks yn 2010. Jan Auke Steenstra naam drukkerij Actief Media, sa't Trio wyls hiet, yn 2002 oer. It karakter feroare mei de groei fan in streekkrante mei lyts nijs nei in blêd foar in folle breder publyk. De Actief ferskynt sûnttiid ek yn meardere edysjes. Sa stiet it gemeentenijs fan Tytsjerksteradiel net mear yn de kranten dy't yn Smellingerlân ferskine en komme guon artikels wol yn de iene, mar net yn de oare edysje.
Hylpersk
Sprekkerstal
Mids novimber 2018 kaam yn it nijs dat taalfanaten Dyami Millarson út Ljouwert en syn maat Ken Ho út Hongkong, dy't earder al yn koarte tiid it Aastersk fan Skylge en it Skiermûntseagersk learden te sprekken, harsels no it Hylpersk oanleard hiene. Millarson hie dêr trije wiken oer dien, wylst Ho, dy't muoite mei de útspraak fan 'e fokalen en twaklanken hie, der in fearnsjier mei besteld west hie. De Hylpers wiene bliid ferrast mei de belangstelling, sa fertelde Roelie de Vries fan 'e Stifting ta Behâld fan Ymmaterieel Erfgoed Hylpen yn 'e Ljouwerter Krante. Fral, sa foege se deroan ta, nei't it Hylpersk folslein negearre wie troch it LF2018-projekt Lân fan Taal.
Wurdskat
Der komme ek in stikmannich leksikale ferskillen foar tusken it Hylpersk en it Standertfrysk. Sa jout it Hylpersk siie foar "naaie" (ferlykje it Ingelske to sew), tät foar "happe" (yn 'e sin fan bernetaal foar "hynder") en öie foar "sipel" (ferlykje it Nederlânske ui). Yn 'e wurdskat fan it dialekt binne in protte wurdfoarmen bewarre bleaun dy't yn it Frysk net mear (folle) brûkt wurde, lykas het foar "wat" (ferlykje de âlde stavering "hwat") en jitte foar "noch" (âldere foarm: "jit"). "Wat dochsto dêre?" is sadwaande yn it Hylpersk "Het dweistû derre?", en "Hy is der noch net" is "Hy ys der jitte naat."
Lytse fjoerflinter
Fersprieding
Op de reade list stiet de flinter as net bedrige.
Ginnum
Skiednis
Sûnt 2019 leit Ginnum yn de gemeente Noardeast-Fryslân, dêrfoar lei it doarp yn sawol de gritenij as de gemeente Ferwerderadiel.
Skiednis fan Drachten
Begjin
Op de eastigge fan it rivierke De Drait begjint de skiednis fan Drachten. Om it jier 1200 hinne waard der in lytse stiennen tsjerke boud (op it plak fan de hjoeddeiske PKN-tsjerke 'de Arke'). Dy tsjerke hat sa'n 200 jier yn gebrûk west, oant it opkommend wetter de minsken fierder nei it easten dreaun. Dêr ûntstienen Noarder Drachten en Suder Drachten.
Haven fan Emden
thumb|[[Portaalkraan fan de Nordseewerke]] De Haven fan Emden is in seehaven oan de mûning fan de Iems yn de Doalert, de Iemsmûning, yn it East-Fryske diel fan Nedersaksen yn Dútslân.
De haven hat syn oarsprong om it jier 800. Ut Emden fertrekt de feartsjinst nei it Dútske Waadeilân Borkum.
Ynternasjonaal Filmfestival fan Chicago
Oeuvreprizen
Op it Ynternasjonaal Filmfestival fan Chicago wurdt ek twa oeuvreprizen útrikt. De Lifetime Achievement Award is troch de jierren hinne wûn troch û.o. Richard Attenborough, Jodie Foster, Clint Eastwood, Dustin Hoffman, Helen Hunt, Shirley MacLaine, Steven Spielberg, François Truffaut, Sigourney Weaver en Robin Williams. De Career Achievement Award is troch de jierren hinne wûn troch û.o. Annette Bening, Nicolas Cage, Bruce Dern, Shirley MacLaine, Susan Sarandon, Robin Williams en Robert Zemeckis.
Leonard Maltin
Leonard Maltin (folút: Leonard Michael Maltin; New York, 18 desimber 1950) is in Amerikaansk sjoernalist en publisist, dy't bekendheid krigen hat as filmkritikus en filmhistoarikus. Hy is de skriuwer fan ferskate boeken oer sinema en de Amerikaanske filmyndustry. Syn bekendste publikaasje is Leonard Maltin's Movie Guide, in samling resinsjes en plotbeskriuwings fan films dy't tusken 1969 en 2014 ferskynde.
Priveelibben
Maltin wennet yn Los Angeles. Hy is sûnt 1975 troud mei filmprodusinte en ûndersykster Alice Tlusty, mei wa't er ien bern hat, harren dochter Jessie. Yn 2018 makke Maltin bekend dat by him yn 2015 de sykte fan Parkinson fêststeld wie.
Poalen
Lizzing
Poalen wurdt begrinzge troch:
Skiednis
Under Wladimir de Koarte (± 1320) waard de ienheid fan Poalen werstelle. Syn soan Kasimir de Grutte (1313-1370) ferovere dielen fan Galysje en Oekraïne. In pakesizzer fan Kasimir boaske Jagiello, grutfoarst fan Litouwen. Hjirtroch ûntstie de Poalsk-Litouwske Uny en berikte Poalen syn grutste útwreiding. Kasimir IV (1447-1492) slagge deryn in ein te meitsjen oan it bestean fan de Dútske Oarde troch dy foarfêst te ferlein. As gefolch dêrfan waard it westen fan Prusen Poalsk en it easten dêrfan ûnderhearrich oan Poalen.
Militêr
Dy groep wurdt alle jierren oanfold mei manlju dy't sechtjin jier wurde, yn 2008 wienen dat der 257.605.
Equal Souls
Praat Mar Frysk
Troch it brûken fan Fryske teksten waard de band ambassadeur fan 'Praat mar Frysk'. Yn 2010 waard in húskeamerkonsert ferlotte en hat ES in krystsong foar Praat Mar Frysk skreaun dêr't ek in klip by makke waard.
Lytse PC
Piet Zondervan is oant no ta de meast súksesfolle keatser op de Lytse PC. Hy wûn 4 kear de krânse en helle ien kear in tredde priis.
Roadeljen op de Olympyske Winterspullen 1984
It Roadeljen op 'e Olympyske Winterspullen 1984 waard fan 9 oant en mei 15 febrewaris 1984 yn it Trebević Olympic Park Bob- en Rodelbaan op de berch Trebević.